Title: megafug_G_PDB.pdf
Noen keramiske fliser og naturstein har røffe overflater med mikroriss og en porøsitet som medfører at vasking er vanskelig. Gjør en test på vaskbarhet og om nødvendig beskytt flisens overflate før fuging – sørg for at slik beskyttelse ikke kommer ned i fugene. RETNINGSLINJER FOR BRUK Klargjøring av fugene Vent med fuging til limmørtelen er gjennomherdet. Herdetid for limmørtel framgår av produktdatablad for det aktuelle produkt. Fugene skal være rene, fri for støv og minst 2/3 av tykkelsen på flisen skal kunne fuges med Megafug G. Overskytende lim eller mørtel bør fjernes før det herder. Dersom det arbeides med porøse keramiske fliser i varmt vær og når det er vind, sørg for at fugene blir forfuktet med rent vann.